
EDITORIAL 4 


A CULTURA CONTRA A CRISE 


Crecen profusamente os medios de información. A prensa, a radio, a televisión e ata Internet, diariamente alimentan o 
noso cerebro ao que bombardean con noticias, eventos ocorridos, faladoiros, películas, programas e filosofía ou puntos de vista 
que teñen por obxectivo influír nos nosos razoamentos ou sentimentos. 


Apenas ten traballo o noso cerebro. Esa perfecta maquinaria tan pouco coñecida e da que apenas sabemos ou desenvolvemos 
un quince por cento da mesma. Á nosa mente alimentada por informacións dixeridas polos medios de difusión non precisan 
máis que aceptar ou rexeitar a dixestión que estes nos brindan. A comida está servida. A nosa mente aseméllase a un estómago 
que se abre ou se pecha para dar entrada ou rexeitamento aos ingredientes elaborados polos medios. Unha preguiza mental 
aséntase no padal cultural que segue unha normativa costumista de aceptar o bombardeo cotián de mensaxes, análises, 
programas televisivos e sen que un esforzo cultural poña en marcha a máquina do cerebro. 


A nosa vista, o noso oído préstanse a escoitar ou ler as mensaxes que os medios trasladan ao noso cerebro. Parece coma se O 
exercicio mental seguise un camiño trazado, de fácil percorrido, sen pensar que o cerebro ese eterno e descoñecido elemento 
corporal, apenas se lle esixe exercicio algún que puidese lograr vivencias que culturicen o espírito e motiven a felicidade, a 
alegría e a amplitude dun ser cultivado, capaz de crear unha historia, vivila, e gozar coa narración dunha paisaxe ou penetrarse 
no coñecemento dun determinado personaxe. 


Os medios de difusión teñen como obxectivo a súa comercialización. Tratan de influírnos e conseguir máis adeptos que 
apenas teñen que esforzarse na comida cultural. A comida dánnola diariamente engulida. O noso esforzo mental axústase ao 
acepto ou rexeitamento dos ideais que mantemos. A culturización pon en marcha a maquinaria do cerebro. O produto que 
nel recala obriga á dixestión e análise do mesmo, facéndolle abandonar o fácil camiño de dixerir as mensaxes que a diario nos 
bombardean. 


A lectura dun libro ou un xornal somete ás células do cerebro ao traballo dunha comprensión, dunha análise, que forxan a súa 
propia comida non aceptando necesariamente os produtos diarios que xa engulidos ofrécennos os medios de difusión, e que 

O noso cerebro non precisa de traballo algún. Mira, escoita, acepta ou desaproba sen entrar na dinámica da culturización que 
movería á máquina do cerebro a traballar, a dilucidar a comprensión dunha cultura que exercita a hixiene mental, que ofreza o 
poder do coñecemento e con iso o progreso, a investigación e a innovación. 


A apatía, a nebulosa cerebral, implantar como un veo nas nosas mentes que a culturización abriría con entusiasmo para deixar 
pasar os raios do sol. 


A mente ensánchase na comprensión de vivencias, en pensamentos e coñecementos que proporcionan satisfacción, sabedoría e 
poder. A cultura dun pobo marca o índice de desenvolvemento do mesmo. 


Pobo culto proxéctase ao poder. Un poder que ilusiona de forma material ou inmaterial. Unha calidade de vida e un 
crecemento enriquecedor. 


É o poder da culturización: Pór en marcha o cerebro e a súa intelixencia. 


A Xunta Directiva 


Almas gemelas 
(1940-1993) 





Correspondencia con Rubia Barcia. 

Almas gemelas (1940-1993). 

Fundación Eugenio Granell. 

Bo exemplo para acercarnos a dúas persoas de 
indiscutible valía intelectual. Obra dedicada, 
precisamente, as cartas que intercambiaron o propio 
Eugenio Granell con José Rubia Barcia. 

www. fundacion-granell.org 

Club de Prensa de Ferrol 

Revista de pensamento e cultura que recolle 
diferentes traballos e varias áreas temáticas, sobre 
asuntos e persoaxes notables de Ferrol, con certo 
proxeción fóra de aqui. 
www.clubdeprensadeferrol.com 

ESTUDIOS MINDONIRLNSES 

Estudios Mindonienses. Número 27 - 2011 

Diócesis de Mondoñedo-Ferrol 

Anuario de estudos e investigacións na área dos estudos 
históricos e teolóxicos sobre Galicia, con especial 
incidencia na zona que comprende a Diócises de 
Moñedo-Ferrol. 
www.mondonedoferrol.org/estudiosmiíndonienses.htm 

VEINTICINCO AÑOS EN LA HISTORIA. 
DEL 


ILUSTRE COLEGIO PROVINCIAL 
BE ABOGADOS DE A CORUÑA 

Veinticinco años en la historia del Ilustre Colegio 
Provincial de Abogados de A Coruña 

César Torres Díaz e Jesús Varela Fraga 

Discurso lido o día 18 de febreiro de 2011 na 
Solenme Sesión de Ingreso do Académico de 
Número César Torres Días e contestación do Ecmo. 
Sr. Jesús Varela Fraga 


BIBLIOTECA-HEMEROTECA 6 





O Secotor Enerxético en Galiza: 

situación e perspectivas de futuro. 

Equipa técnica de FESGA, 

"Traballo realizado no marco do Proxecto de 
Investigación sobre a sector enerxético en Galicia 
financiado pola Deputación da Coruña. 





A. Carpo: Testemuño 
Alberto Carpo Arbo 
Vida e obra do pintor Alberto Carpo 

Las representaciones escénicas 
en Ferrol: 1879 - 1915 





Las representaciones escénicas en Ferrol: 

1879 - 1915. 

María Eva Ocampo Vigo 

Estudio exhaustivo das representacións en Ferrol nos 
anos sinalados, sentando as bases para completar dita 
investigación ata a época actual. 

www.uned.es 

Frei José de Vaquedano e o seu tempo (1642-1711) 
Carlos Villanueva 

Conmemoración do terceiro centenario do insegne 
mestre de capela da catedral compostelá frei José de 
Vaquedano. 

www.museodopobo.es 

ALBERTE MOMAN 


lambinlle as arestas 
limando os cantos 
o frota frota daquel Fat Freddy's Cat cheo de farturas 


-e pasa daí 
langrán 
que aínda has levar no bico! - 
dixera el 
daquela que era grande e fermoso 
cheo de canto fora quen de roubar 


mais 
alí eu 
apenas erguido 
coa mornura das sabas como doce nos beizos 
a dedicación xusta 
silandeiro 
paciente 
obviando a indefensión 
a inocencia das carnes 


frota frota 


picando da montaña a pedra 

aos poucos 

alimentándome de frangullas 
repousando entre as pernas 
pausadamente 

cun arroto de vitoria prendido na gorxa 

foto AliZia Rapela 

















Ateneo Ferrolán 





O ocio e a diversión 
dixitalizado para a ocasión 
introducidos en canles 


os ollos atentos aos escaparates 
diversión de sometemento 
ocio envelenamento 


a cultura elevada 
nun ascensor á seguinte planta 
consuUmamos consumimos 


Ateneo Ferrolán 








ejadexy elZuv oJoj 


A CULTURA, NAS CRISES DA CIVILIZACIÓN 


É preciso plantexar dúas cuestións previas, ás que trataremos de artellar respostas. 
Que é a cultura? 
Estamos perante unha crise da cultura ou da civilización? 

Resposta a).- Cultura é a superación dos reflexos condicionados da especie. 

Esta rebeldía é sempre persoal, anque este carácter se produce, tamén sempre, no marco natural 
dunha colectividade que reviste un pouso histórico de seu, na que o clima, a paisaxe, e sobretodo a lingua 
diferénciana das outras, todas tan lexítimas como a propia. 

Resposta b).- Estamos a sofrir outra crise, certamente cíclica, da civilización dominante. 

Que é a civilización? 

O contrario da cultura: a desnaturalización en troques da naturalización; o home non “rei da 
creación”, mais a Natureza que chega a ter conciencia de si mesma. 

Velaquí o papel cimeiro a desenvolver pola cultura no seo da gallopante crise total da civilización. 

A trapela das habíase dicir que retranqueiramente “redes sociais”, funciona non como unha tearaña 
a pequena escala, senón como unha arte de arrastre onde as subespecies todas da internavegación son 
parceiras de capturas permanentes, que deixan máis ou menos beneficios na cadea da hiperproducción. 

O Gran Hermano? 

Pois. 

O Gran hermano do Orwell, que databa, prematuramente no “1984; e, non obstante, xa, mañá 
ou axiña en tempo histórico, leva á espionaxe totalitaria dos ollos invisíbeis que todo o ven, vía a ilusoria 
comunicación global face a face, á “elección” dos dirixentes con toda comodidade, desde calquera local e 
con só lle cargar a un botón. 

A loita, e non a “indignación” difusa, contra o holocausto baixo a dictadura do mercado 
sedicentemente libre, había ser o camiño ideal, para dar as costas definitivamente á crise da civilización. 

Había ser é ha ser. 

Sen data. 

E a cultura neste crack trapalleiramente parcheado? 

Non o choromiqueo pola retirada dos mecenádegos “democráticos” das administracións. 

Desde a dúbida metódica: o espírito crítico, a diatriba sen concesións. 

Sempre cara adiante. 

Ateneo Ferrolán 


AMINATA OU A MULLER QUE SUBIU AO BAOBAB 


Observei a todas esas mulleres que acudiran á praza do mercado local. 

Mirándome curiosamente, expectantes, para escoitar aquilo que tiña que dicir. No meu foro interno, pensaba que non 
viría tanta xente. Inconscientemente sabia que estaba a loitar por unha causa perdida onde se supuña que as miñas coetáneas 
non me apoiarían. Tremín de medo. 

De súpeto, recoñecín á miña nai, entre a multitude de mulleres que a rodeaban . O seu sorriso que brillaba mais que 
o boubou cobrizo que cubria a súa pel ebano, mais fermosa que a miña propia. E coma se a ocasión requiríseo, cubrira os seus 
brazos de pulseiras de coiro negro e prata vella. Colleita do brazo da miña avoa e as miñas catro irmás, saudándome, en primeira 
fila, como dicindo : “Animata, filla, agora non te botes atrás, imos, expón o que teñas que dicir, apoiámosche” 

E falei. Faleie das mulleres do meu país coa paixón e a rabia que saíron dos meus beizos. Lembrei cando, de pequena, 
cos libros de historia baixo os meus brazos, pensaba porque nós eramos pobres e o resto do mundo non o era, porque os que 
tiñan mais, non axudaban aos que tiñan menos, € porque nós as mulleres eramos as mais prexudicadas nesta repartición. 

E o meu discurso deu a volta ao mundo: o 8 de Outubro de 1986: “O dereito da muller africana a ser dona da terra que 
produce” 

O meu pai seguiría pensando para que ía servir iso de ser as donas da terra. Pero ela xa sabia que eu era especial. 
Desde pequena deixaba semi-rematadas as miñas tarefas no campo para achegarme ao baobab xigante onde, cada certo tempo, 
Ogotemnmeli, o godon ancián narraba historias marabillosas que eu asumía como reais, sobre como “o mundo foi creado” 

“Ao principio só existia Deus( Amma). O todopoderoso aínda se atopaba dentro do “ovo do mundo”, nunha especie de 
movemento xiratorio continuo. O ovo deu a luz un minúsculo granito no seu centro; pero ao explotar este, a palabra de Deus 
desenrolouse. Nos restos do ovo, agora unha placenta cósmica, Amma concibiu os primeiros seres con alma, catro parellas de 
xemelgos. Pero uno dos xemelgos, Ogo, quería gobernar el mesmo, Cos ollos pechados arroxouse á nada, arrastrando consigo un 
anaco de placenta, que se converteu no planeta Terra. Antes de lanzarse ao baleiro roubou sementes divinas do ceo. Indignado 
pola súa desobediencia, Amma provocou unha seca nos campos da Terra nos que Ogo plantara as sementes, á vez que lle 
quitaba a voz. Despois transformoulle nun ser cuadrúpedo: o raposo pálido. Tras aquela acción, Amma decidiu reordenar o 
universo: sacrificou a Nomo, o irmán xemelgo do raposo pálido. Un río de sangue derramouse no espazo exterior, provocando 
o nacemento da primeira estrela: Sirio, o embigo do mundo. Cando esta estrela e a súa lúa producen unha eclipse, o pobo dogón 
-de onde procedía o ancián-celebraba a festa Sigi, o clímax da vida da tribo” 

Cando o ancián Ogotemmeli morreu, “unha bibloteca desapareceu, sen necesidade de que as chamas acaben co papel” 
as súas historias máxicas desvanecéronse. Nin sequera puideron ser substituídas por outras que Helene contaba na escola, nun 
inintelixible idioma, que me esforcei en comprender. Quería coñecer que ocorreu cos outros dous xemelgos de Ogotemmeli, 
pero Helene non coñecía aquela historia. Ante a miña desilusión, tentou contarme historias, para meu parecer, insípidas, porque 
non estaban acompañadas de brazos e pernas voadoras nin ritmos de tambores, pero historias que ao final chegaron a min a 
través de letras de papel, coa única diferenza que podía transportar esas historias ao baobab do pobo. 

-Eses libros europeos, comeranche a cabeza- dicía a miña avoa cando lle recitaba de corrido a ela e as miñas irmás os 
contos europeos de Hélene. Uns trasgos que fabricaban zapatos pola noite, unha bruxa que se miraba nun espello querendo ser 
a mais bela, un coello que chega tarde á hora do té. A miña nai calaba, pero secretamente ría. 

Ao meu pai non lle parecía ben que a súa filla fose á escola. Para elera unha perda de tempo. Mesmo cando me esforzaba 
en sacar boas notas e acceder a bolsas para seguir estudando. A miña nai seguía calando, pero traíame ás agachadas libros “Eses 
europeos que tanto che gustan dicíame, sacándoos de debaixo do seu vestido laranxa que imitaba os amenceres da nosa terra. 

Os contos de papel de Helene terminaron, pero chegaron esoutros que seguía devorando baixo o baobab. A miña nai 
deixábame enfrascada nas miñas letras, se lle axudaba polo día coas tarefas do campo. E empecei a observar centos de amenceres 
de mulleres nas terras, traballando, loitando e morrendo por algo que nunca lles pertencería. E deixei o meu cómodo asento do 
baobab para subirme a el e gritar. 

E asi foi coñecida no mundo: “A muller que subiu ao baobab e gritou polos dereitos das mulleres” 

A DERRADEIRA CLASE 


Sentabámonos todos ao redor del coa cunquiña na man, algúns nas cadeiras, os maiores, os outros no chan, 
a maioría. Mirábanos con xesto canso e suspiraba, parecía buscar folgos no interior, algunha reserva secreta, algo que 
lle permitise comezar. Ao principio falaba baixiño, pero ao pouco entusiasmábase e enredábase nalgunha explicación 
apaixonada que nos atrapaba totalmente, tanto que nos distraía da escasa comida e disipábanos a fame. Xesticulaba, 
facíanos preguntas sen resposta fácil, e as veces incluso bosquexaba algún garabullo na terra para apoiar o que estaba 
a contarnos. Facíanos cavilar e rir a ratos iguais. Non sempre comprendiamos totalmente o que quería transmitirmos, 
pero sempre tiñamos a sensación de que era importante. 


Así pasabamos as noites con el, ata que nos mandaban ir para a cama, á que íamos arrastrando os pes e 
murmurando polo baixo. Marchabamos a durmir coa cabeza chea de imaxes, de preguntas, que despois aparecían nos 
nosos soños, adornados coa creatividade da mente infantil. O tempo pasaba moi rápido nestas ceas, e eu consumía 
os días anhelando que chegase ese momento, aínda que nunca llo dixen a ninguén. A hora da clase chamabámoslle. 


Os mais novos andabamos as veces a facerlle mofa, terxiversando as súas sentencias máis repetidas ou 
imitando o seu falar. Os maiores reprendíannos cando nos cachaban, sen moita severidade, pero cunha convicción 
oculta e un aire solemne que espertaban a miña curiosidade. Cando estiven algo máis crecida adiviñei en min esa 
mesma actitude, e ese descubrimento encheume de orgullo. 


Seica a memoria fai asociacións falsas, pero teño a sensación de que daquela foi cando faltou a súa cita con 
nós por vez primeira. Unha noite a nai deunos a cada un a cadansúa cunquiña, mandáronnos ao recuncho e marchou 
sen dicir palabra. Pero el non estaba na cadeira de sempre. Ninguén se atreveu a sentarse nela, e así comemos en 
silencio, mirándonos uns aos outros e ollando a un tempo a cadeira baleira, coma intentando achar alí a resposta a ese 
misterio. Os maiores estaban algo tensos e mirándose entre eles. De repente un deles ollou cara min e adiviñei O seu 
pensamento. Algo malo lle ocorrera. 


Nunca sentín tanto medo coma entón. Non era normal a súa ausencia. Supliquei no meu pensamento que o 
motivo desta fose banal e benigno, pero sabía no meu interior que iso era moi improbable. Ao día seguinte tampouco 
veu. Ao seguinte decidín facer algo e entrei sen permiso no seu cuarto. Sabía que non debía, € que se me atopaban 
alí levaría unha tunda, pero as ansias de saber foron máis fortes. Atopeino prostrado na cama e sentín que respiraba 
con dificultade. Non fixen ruído algún, pero dalgún xeito presentiume e mirou xusto ao lugar no que eu me atopaba. 
Sorriu e tendeu a man. Deixei que me acariñase e devolvinlle o sorriso. Non dixemos nada, e cando quedou durmido 
outra vez marchei, cun rebulir dentro. 


Esa noite leváronnos a cear ao seu cuarto. Estabamos expectantes, emocionados, nerviosos. Os pequenos 
rían a cada rato, os maiores mostrábanse o máis sobrios que eu nunca vira. Eu sentei ao seu carón. Contounos unha 
das súas historias fantásticas, de viaxes e aventuras. Rímonos ata non poder máis, pasamos medo nalgún momento, 
mergullámonos nun mundo de fantasía e ilusión, Alimento para a alma, que dicía el. 


Ben entrada a noite mandáronnos durmir, o que fixemos logo de moito protestar e de moi mala gana. Ao 


marchar da habitación algo me fixo dar volta e mirar á cama. Foi entón cando o vin pechar os ollos, cun sorriso doce 
nos beizos e a expresión serena. 

O CAMBIADOR 


Cabeza espeluxada e peliños no bigote, máis suxestión que poboación; antiparras por gafas, das barateiras con moita pasta, 
que máis que ver, apareces; camisa de franela de libre albedrío, conxuntada con todo e con nada, atemporal e leñadora; e, cómo 
non, pantalón de pana con pulcra división fronteiriza de raia ó medio, como separando a perna dereita da esquerda. Xa poden 
imaxinar. .., estética de máquina de escribir, de libros pouco virtuáis e de cartas manuscritas, propia dun individuo que lle gusta a 
sopa por ser de letras, e o escrito porque escrito está, e xa non tanto as imaxes, claro, que valen menos que mil palabras. 


Soñador con letras maiúsculas e de frases por facer, só quería transformar o mundo, pouco aá pouco e boa letra. E non selle 
ocorre outra cousa que pechar listas nas listas pechadas (3ou eran tontas pechadas?), bendito inocente con dúas patas, que entre 
escano é escaso Quixo poñer os puntos sobre os ís e unha letra detrás da outra..., que a única solución a tanta prima e a tanto risco 
era, pobre iluso, cambiar o pan pola literatura e o circo pola filosofía e o latín, que a diferencia entre un año que bala e unha persoa 
que fala son os tils e as comas... Cómo senón se pode converter a so, son un asno, isto é, a un individuo que, en soidade, non é máis 
que unha acémila ignorante, en só son un asno, reflexión filosófica de aquel sabio que, na súa sabedoría, amosa a súa pequenez no 
universo...! 


Querido amigo dela circunscripción, berraron todos hemiciclo en man, non esquezas que pensar da febre e educar queimazón..., 
non vaia ser que deixen de dar crédito ós que xa non teñen crédito, ou que empecen a abrir listas ós listos..., que a educación non é 
boa se queremos que se desmarquen das marcas, ou que se liberen deixando de liberar móbeis..., que é unha felicidade ver ós nosos 
feligreses fanáticos dos novos aristóteles dos banquiños... A ver se imos ter que sentar nese banquiño ós que fan os bancos, ou a 
eses cargos electos nada selectos, que hai moitos ceros á esquerda con moitos ceros á dereita... Pensa que hai que coidar ós amantes 
dos animáis que sementan de abono as leiras da rúa, ou ós ecoloxistas que tiran papéis ó chan..., que qué é iso de menoscabar 
o exercicio da liberdade de expresión daqueles que berran polas noites e non deixan durmir... Cala, cala..., non vaia ser que os 
señores votantes se convertan en señores botantes, que non sei qué ten de malo que sigan confundindo ter unha empanada con ser 
propietario dela, que nada ten que ver posesión con embotamento maior... 


Lembra, querido amigo de la circunscripción, que agora estás xogando outro partido, o partido de todos os partidos, e que estás 
a Outras cousas, que agora tes que saber dicir si cando é non, e non cando é si, e debes poñerte a dietas para non apretar o cinturón, 
que o pobo sí pero vai en coche... E nada, nada..., que xa tes aquí a garabata, que non dignifica ideas pero fainas máis elegantes; 
unhas gafas de deseño e chaqueta de quita e pon, agora sí agora non, con camisa aá xogo para facer O xogo, non importa a cor; e non 
esquezas o pantalón de pana, que depende da ocasión: pobo si, bancos e banquetes non... 


Xa ven, mudanza da raia ó medio, dende o pantalón de pana á cabeza, pobre representante na súa representación! 


Non puido cambiar nada, a verdade, €, orellas baixas e cara de tonto, o tonto saíuse das tontas e regresóu á súa tribuna menos 
mediática, á súa máquina de escribir e ós seus libros pouco virtuáis, a vestirse coa cabeza empezando polos pes, de novo todo 
espeluxado e peliños no bigote. E aí o teñen outra vez, fustigando ó mando e loitando para que non se convirta en monda, suxo 
vertedeiro de verbos mal conxugados, que fan falla menos vocáis e moitas máis consoantes, subir o listón entre tanto listín, e, por 
suposto, sentarse á mesa a educar á masa, que só así haberá menos obras de teatro e máis ensaio crítico... 


Xa o ven, transformando o mundo palabra por palabra, de novo camisa de franela e pantalón de pana, punto e raia (ó medio) 
para cortar polo san..., como saído de súpeto dun cambiador. 

DA TRAXEDIA GREGA AO GAIÁS 


no monte gaiás 

a chamada cidade da cultura 

de ser rematada algun triste dia 

vista desde as nubes 

COS seus faraonicos edificios 

este chamado principal legado de fraga 
pode ter forma de vieira 

cecais para que os peregrinos 

que veñan en avion non se perdan pois 
pero din que non hai cartos 

para rematar este pseudo mausoleo 


un dos edificios que se rexeitan 
é O gran teatro da opera 

pero acá non precisamos 

das clasicas traxedias gregas 


O GAIÁS E A TRAXEDIA GALEGA 


ai triste monte gaiás 

ai chamada cidade da cultura 
acá nós non precisamos 

das clasicas traxedias gregas 

que xa temos as nosas ben reais 
desde os incendios ao chapapote 
pasando por fraga e feijóo 


o monte gaiás e os incendios 

esa chamada cidade da cultura 

que se leva os cartos que non hai 
para a cultura de base e a educacion 
e para previr e apagar os lumes 


O gaiás e os incendios 
ai gaia gaia 

31O) PRA 
o ERA ECO 

DS SETAS galeguista 7 
o republicano o represaliado 
€ a sua Obrá o seu legado 
ATA TEA CEE 


O seu traballo roubado 


lembrome de velo hai anos 

varias veces polas ruas 

e prazas da sua compostela 
sempre so e triste camiñando 

COS seus Íracasos coa sua memoria 


morreu o mestre diaz pardo 

e tamen nestas invernais datas 
[ETERNA AA 
sen atreverse a enterrala O 
LEDA DOS 

no mausoleo cimeterio do monte gaiás 


por isaac diaz pardo e por este feito 
[oda E ato ate xo eN 


alguns estamos alporizados 














MARIA ONEGA 


-Qué hai? 
-Spam, só spam. 


1,Ano 1945. Residencia dos señores pythom, Casa de estilo xeorxiano que 
coñeceu días mellores. No comedor de diario, sobor mesa de nogueira labrada, 

e a luz de candeeiro de prata -corte de subministro eléctrico indefinido- brilan 

as últimas pezas da vaixela Spode Blue Italian que conserva a familia, autentica 
vaixela bone china. O señor Pythom xa entreveu a lata de “spiced-ham” e sospeita 
que cearán o mesmo de sempre ,ainda así pregunta: 


-Qué hai? 

2. Ano 2012, apartamento dos Monty. Grandes ventanais ata o chan, liñas rectas, 
cores acromáticas con detalles en vermello, Nunha esquina, mesa de diseño 
último modelo para ordenador de última xeración, con gadgets a xogo. Unha 
muller xoven sentada frente a pantalla picotea co rato aquí e acolá. O señor 


Monty bota unha ollada distraída cara a ela e pregunta: 


-Qué hai? 


Lixo, lixo por todas partes. 

A CULTURA NOS LIBERA 


A Rata Santa María Encoronada era unha nave da Armada 
Invencible, afundiu no 1588 en Irlanda, Eire. Turba. Termia, 1000 
kilocalorías. O meu pai é profe nun instituto, Nós somos miles. 
O gaélico se morre. $. O galego tamén. f. Nunca le un libro, mais 
cobra. Iso é cultura. Tres son as do Libro. Xeados dunha bola ou de 
ningunha, consumicións na fonte da praia. Existen moitas especies 
en perigo de extinción. A cultura nos libera, coma o traballo. 
Fagamos agora o ademán de significado obsceno e despectivo que 
se fai coa man, estendendo o dedo maior entre o furabolos e o 
anular dobrados; á vez levántase o brazo e golpéase en el coa outra 
man, Non pases, non é lintel. É unha guillotina. 

MARISOL GÁNDA 


PACTO SOCIAL 


Accedemos á expropiación parcial dos desexos 
en favor do dogma relixioso 

e OS soÑOS postergamos 

atendendo a recta psicoloxía. 


Atenuamos o ímpeto violento deste animal, 
media natureza, 

polo ben de sociedades ou estatísticas 

e despoxámonos dos erros da boca 

para ledicia da sintaxe e a morfoloxía. 


Minguamos en cada espazo de nós 

e só a veces, 

a liberdade das ideas, 

a recóndita esfera, 

a Outra media natureza que é a loucura ou os soños, 
serven de consolo 

para finxir que algo nos queda. 


36 


SER HUMANO 


Ser neutro 

cuestionarse agora ese home 

ou un adxectivo que me condiciona a esa humanidade, 
concepto hipotecándose impaciente tralas ás dun soño. 


Ser neutro, 

esparexer ao aire este animal tan contido 

esa aparencia de natureza razoada 

ese personaxe impaciente agochado trala etimoloxía. 
Aparecer 

persoa 

e que toda esta carne e este instinto non se erga, 

non se excite 

non clame. 


Ser neutro, 

nin cóncavo nin convexo 

poliédrica de perfil en primeiro plano, 
poderosa, 

alentando pola boca e polo nariz a un tempo 
resistindo aínda 

forza asexuada baixo o firmamento. 


O. 


O) teneo Ferr 


o anta 
' pato mot 





Lingua da terra escrava, 
o silencio, xa chega, 
as árbores esquecen, 
Galiza triste pecha. 


SÓ vexo grises tebras 
nas mans, nos pés, nos peitos 
agochados nas pedras. 


O silencio, xa chega, 
e leva ás súas costas 
un traidor que renega. 


Só vexo negras sombras 
nos Corpos nus, nas ialmas, 
nas durmidas consciencias. 


As árbores esquecen, 
un feble verso agroma, 
un berro na soleira. 


Só vexo falsa ollada 
nas mans, nos pés, nos peitos 
agochados nas pedras. 


Galiza triste pecha. 


Unha cóbrega aniña 
na imaxe onde durmida 
rompe come vertebras. 


Só vexo merdento ego 
nos corpos, nas ialmas, 
nas durmidas consciencias. 


Galiza triste pecha. 
Galiza triste pecha. 


O TECIDO DA CRISE 


Para algúns é unha aventura 
onde os bancos son muíños 
que moeén OS NOSOS SOÑOS 
dende as grandes alturas. 


Para outros é unha desgraza 
que só produce amoladuras; 
estes fanse máis pequenos 

e rematan sendo esculturas. 


Outros, os menos, decidimos 
combater coa cultura, 

unha espada de longo fío 

e ialma moi dura. 


Resistimos os embates 
desta terrible criatura 
coa calor dos nosos ollos 
e a forza da escritura. 


Non tememos a censura 
nin crebar a partitura, 


rímonos dos carteis que rezan: 


“en busca e captura”. 


Somos inimigos do sistema 
somos do punto a sutura; 
somos a verde porta, 

non sabemos de fechaduras. 


E é poristo que poida 
que nos pasen factura. 
pero quen son eses tipos 
que soben a temperatura? 


Aquí estamos agardando 
dános iguala tortura 
berramos ben forte: 

contra a crise... CULTURA!! 

(NEO 
EF IO ICAA 
Inxectado de vida, 
Sangrando polos poros 
E cheo de ledicia. 


mentres agardamos que a incultura sexa vencida 
seguimos loitando nesta longa noite durmida. 

FAME DE COÑECEMETO 


Hoxe mesturamos diñeiro 

con felicidade e violencia 

unha bomba rechea de ignorancia 
mal dixerida na xente que ten medo. 


Póñense na mesa millóns de cartos, 
que destrúen a lembranza dos vellos 
que satisfán aos banqueiros 

como queixo nas trampas para ratos. 


Se tes fame de arte 

de imaxes que conmoven o teu espírito 
proba pratos combinados de libros 
cocidos no forno bibliotecario. 


Se tes sede 

verte litros de música 

na copa de instrumentos 

sobremesa para os teus inquedos oídos. 


Fame de coñecemento 

alimento cheo de sabedoría 
condimentado de pensamento 
enriquecen a nosa memoria 
contra a incerteza conxelada 

na neveira dunha crise económica. 

Ó longo dun poema 

hai moitos intres tráxicos. 
A cultura na picota 

e O Oprobio nos corazóns. 
Dardos e ameazas, 
perfidias, imposturas. 
Non vale nada, 

de nada serve, 

non hai mercado. 
Desamparada e cativa, 

a ninguén interesa. 


'Terra nosa, terra nosa, 

non olles máis pra aló, 
soérguete ante os sentinelas 
que che furtan o abrente do sol! 
Cultura? 

Cultura? 

Pois tamén eu digo fragas, 
digo leite, agro, ríos, 
aeroportos, aluminios, 
estaleiros, pesca... 

Ó final nada cambia, 

Todo está no mesmo fol. 

Hai un home que mete a man 
e vai sacando canto lle cadra 
segundo lle conveña 

ata que non fique ren. 

Entón é cando eu digo 
reconversión, lume, 
chapapote, cuota, 
emigración, glotofaxia, 
porcalladas. 

TTrangalladas que nos fan engulir 
para que nos preste o conto. 
Cultura na picota. 

Oprobio nos corazóns. 

LA"AUTO CES TIÓN ; 
DO “AL, EMOCIONAL 

GAIÁS 


billóns de cemento 

en incomunicación 

con invisíbeis fíos 

de plastilina 
subterráneos 


toneladas de pedra 
de importación 
non do país 


que importa 


destellos de cultura exótica 
fillos da plastilina 
simultáneos 


túneles con vísceras antropófagas 
sen conciencia 


cara escura 
do poder sen ciencia 
na penumbra 


fame de poder alimenta 
amplos espectros de firmamento 
sen luces 


O prisma compacto dos tempos 
opacos usa con liberdade 
tecnocrática letra 

ringleira torta invisíbel 

de chapapote para encubrir 


O escaparate das vaidades 
do poder que abusa 


menos palabras 
austeridade 

construídas de cemento 


insinceridade 
menos palabras 
con formigón 

crise 
erguidas no esqueleto 
do andamio 

tise 


a cidade da cultura é un despilfarro 
de cores e formas 


letras retorcidas 
ao límite 


sen orzamentar 


o ollar de George Grosz 
OU 


arremuíñase no máis alto 

a proxección do esperpento 
monicreques de plastilina 
moven invisíbeis fíos do poder 


des-prestige 


a contra-cultura 
voa no labirinto dos espazos en branco. 


foto Varja Jovanovit 

A longa historia do Ateneo fundamentase nos socios e socias da 


entidade, que ao longo de mais de cento trinta anos enriqueceron 
e animaron a vida ateneística dunha forma brillante e entusiasta. 

Auténtica expresión de diversidade e pluralidade na expresión de 
ideas e exemplo de convivencia e sociabilidade. 


Para unha mellor comunicación precisamos ter os datos ao 

día, polo que PEDIMOS que enviedes un correo electrónico a 
secretariaGateneoferrolan.org se tedes que actualizalos 
e, así mesmo, engadiros á LISTA DE CORREOS DESTA ENTIDADE. 

RNE A AIDA ATE AE 


Fundado en 1879 


Rúa Magdalena 202, Ferrol 
AE OS EST 





